b'\n_START_ARTICLE_\nEduard Zankavets\n_START_PARAGRAPH_\nEduard Kanstantsinavit\xc5\xa1 Zankavets (valkoven. \xd0\xad\xd0\xb4\xd1\x83\xd0\xb0\xd1\x80\xd0\xb4 \xd0\x9a\xd0\xb0\xd0\xbd\xd1\x81\xd1\x82\xd0\xb0\xd0\xbd\xd1\x86\xd1\x96\xd0\xbd\xd0\xb0\xd0\xb2\xd1\x96\xd1\x87 \xd0\x97\xd0\xb0\xd0\xbd\xd0\xba\xd0\xb0\xd0\xb2\xd0\xb5\xd1\x86, ven. \xd0\xad\xd0\xb4\xd1\x83\xd0\xb0\xd1\x80\xd0\xb4 \xd0\x9a\xd0\xbe\xd0\xbd\xd1\x81\xd1\x82\xd0\xb0\xd0\xbd\xd1\x82\xd0\xb8\xd0\xbd\xd0\xbe\xd0\xb2\xd0\xb8\xd1\x87 \xd0\x97\xd0\xb0\xd0\xbd\xd0\xba\xd0\xbe\xd0\xb2\xd0\xb5\xd1\x86, Eduard Konstantinovit\xc5\xa1 Zankovets, s. 27. syyskuuta 1969 Minsk, Neuvostoliitto) on entinen j\xc3\xa4\xc3\xa4kiekkoilija ja j\xc3\xa4\xc3\xa4kiekkovalmentaja._NEWLINE_Zankavets aloitti pelaajauransa Minskin Dynamossa 1986 ja pelasi Neuvostoliiton j\xc3\xa4\xc3\xa4kiekon mestaruussarjaa 1988\xe2\x80\x931991 ja Neuvostoliiton hajottua MHL:aa ja Valko-Ven\xc3\xa4j\xc3\xa4n Ekstraligaa Dynamon j\xc3\xa4lkeen Tivalissa. H\xc3\xa4n siirtyi 1994 Avangard Omskin riveihin ja 1996 Saksaan toiseen ja ensimm\xc3\xa4iseen Bundesliigaan. Kaudelle 1999\xe2\x80\x932000 Zankovets siirtyi SM-liigaan kun HIFK teki h\xc3\xa4nen kanssaan kolmen ottelun koesopimuksen. Ottelut tuottivat yhden maalin, mutta eiv\xc3\xa4t jatkosopimusta, joten Zankavetsin matka jatkui Saimaan Palloon. Zankavets k\xc3\xa4v\xc3\xa4isi my\xc3\xb6s Pohjois-Amerikan alasarjoissa Rockford Ice Hawks -joukkueessa ja p\xc3\xa4\xc3\xa4tti pelaajauransa Torpedo Ni\xc5\xbeni Novgorodissa 2002 Ven\xc3\xa4j\xc3\xa4n j\xc3\xa4\xc3\xa4kiekon superliigassa. H\xc3\xa4n oli hy\xc3\xb6kk\xc3\xa4\xc3\xa4j\xc3\xa4pelaaja._NEWLINE_Valko-Ven\xc3\xa4j\xc3\xa4n j\xc3\xa4\xc3\xa4kiekkomaajoukkueessa Zankavets pelasi 1994\xe2\x80\x932002 yhteens\xc3\xa4 50 maaottelua ja teki siin\xc3\xa4 32 pistett\xc3\xa4. Olympialaisissa h\xc3\xa4n pelasi 1998 ja 2002._NEWLINE_Zankavets valmensi Minskin Dynamoa 2007 alkaen sek\xc3\xa4 Valko-Ven\xc3\xa4j\xc3\xa4n maajoukkuetta 2010\xe2\x80\x932011.'